ຂະແໜງພະລະ ແລະ ສິລະປະສຶກສາ ພະແນກສຶກສາທິການ ແລະ ກິລາ ນະຄອນ ຫຼວງວຽງຈັນ (ນ.ວ) ກຽມຈັດການແຂ່ງຂັນກິລາ 7 ປະເພດ ໃນເດືອນມີນາ 2016 ເພື່ອເປັນການ ເລືອກເຟັ້ນຫານັກກິລາຜູ້ທີ່ມີຄວາມ ສາມາດຈາກ 9 ຕົວເມືອງ ທົ່ວນະຄອນຫຼວງວຽງຈັນ ເພື່ອ ກຽມຄວາມພ້ອມສົ່ງເຂົ້າຮ່ວມງານແຂ່ງຂັນກິລາ ນັກຮຽນມັດທະຍົມສຶກສາ ທົ່ວປະເທດ ຄັ້ງທີ 6 ທີ່ແຂວງບໍລິຄໍາໄຊ ຮັບກຽດ ເປັນເຈົ້າພາບ ໃນຕົ້ນປີ 2017.
ບໍລິສັດ ລາວຟອດຊິຕີ ຕົວແທນຈຳໜ່າຍລົດຟອດລາຍໃຫຍ່ປະຈຳ ສປປ ລາວ ເຫັນໄດ້ຄວາມໝາຍຄວາມສຳຄັນໃນການພັດທະນາຊັບພະຍາກອນມະນຸດເພື່ອກຽມເຊື່ອມໂຍງກັບພາກພື້ນ ແລະ ສາກົນ ເວົ້າລວມ, ເວົ້າສະເພາະແມ່ນຂະແໜງການທ່ອງທ່ຽວ ແລະ ໂຮງແຮມຈຶ່ງໄດ້ມອບທຶນການສຶກສາຈຳນວນ 8 ທຶນ ໃຫ້ກັບນັກສຶກສາ ສະຖາບັນການທ່ອງທ່ຽວ ແລະ ໂຮງແຮມແຫ່ງຊາດ (ລານິດ : LANITH) ມູນຄ່າປະມານ 160 ລ້ານກີບ (20.000 ໂດລາສະຫະລັດ).
ສະຖາບັນພັດທະນາອາຊີວະສຶກສາ (ສພອ) ກະຊວງສຶກສາທິການ ແລະກິລາ ຕົກລົງເຫັນດີຮ່ວມມືກັບສະຖາບັນພັດທະນາສີມືແຮງງານລາວ-ເກົາຫຼີ ກະຊວງແຮງງານ ແລະ ສະຫວັດດີການສັງຄົມ ໃນດ້ານການບຳລຸງ-ກໍ່ສ້າງບຸຄະລາກອນ, ພັດທະນາມາດຕະຖານອາຊີບ, ສີມືແຮງງານ, ຫຼັກສູດ ແລະສື່ການຮຽນ-ການສອນ ເພື່ອກຽມສ້າງຄົນ ຫຼື ກຳລັງແຮງານ ໃຫ້ກາຍເປັນຄົນທີ່ມີຄວາມຮູ້ຄວາມສາມາດດ້ານວິຊາຊີບຕອບສະໜອງກັບຄວາມຮຽກຮ້ອງຕ້ອງ ການຂອງຕະຫຼາດແຮງງານທັງພາຍໃນ ແລະ ຕ່າງປະເທດທີ່ມີຄວາມຕ້ອງການເພີ່ມຂຶ້ນໃນປັດຈຸບັນພາຍຫຼັງເປີດປະຊາຄົມເສດຖະກິດອາຊຽນ ເມື່ອທ້າຍປີຜ່ານມາ.
ກົມກິລາລະດັບສູງ ກະຊວງສຶກສາທິການ ແລະ ກິລາ (ສສກ) ຈັດເຝິກອົບຮົມຍົກລະດັບການບໍລິຫານ ແລະ ການຄຸ້ມຄອງວຽກງານກິລາລະດັບສູງ ທົ່ວປະເທດ ປະຈຳປີ 2016 ເພື່ອສ້າງຄວາມເຂັ້ມແຂງໃຫ້ແກ່ຜູ້ບໍລິຫານການກິລາລະດັບສູງ ໃນການຊີ້ນຳ-ນຳພາການຈັດຕັ້ງປະຕິບັດແຜນພັດທະ ນາກິລາລະດັບສູງໃຫ້ມີຄວາມສອດຄ່ອງ ແລະ ເປັນເອກະພາບກັນ ແນໃສ່ເຮັດໃຫ້ການພັດທະນາກິລາລາວກ້າວຄຸນະພາບ ຫຍັບເຂົ້າໃກ້ຄຽງກັບພາກພື້ນ ແລະ ສາກົນ.